รายงานการศึกษาวิจัย เรื่องผลการทดลองวัคซีนต่อต้านโรคเอดส์ในประเทศไทย
นักวิจัยคณะหนึ่งรายงานว่า ผลของการทดลองวัคซีนต่อต้านเอดส์ในประเทศไทย แสดงว่าวัคซีนมีประสิทธิภาพพอประมาณ แต่มีผลกระทบอย่างเป็นกอบเป็นกำ
มีการสรรเสริญเยินยอการทดลองวัคซีนดังกล่าวว่าเป็นการทดลองวัคซีนต่อต้านเอดส์ที่ประสพผลสำเร็จเป็นครั้งแรกของโลกแต่ในที่ประชุมแถลงข่าวต่อสื่อมวลชน ณ กรุงปารีส พวกนักวิจัยกล่าวการทดลองได้ผลพอประมาณเท่านั้นชายและหญิงไทยอายุตั้งแต่ 18 ถึง 30 ปีผู้ซึ่งมิได้ติดเชื้อไวรัสเอชไอวีมากกว่า16,000 คนเข้าร่วมในการทดลองวัคซีน ซึ่งประกอบด้วยเชื้อไวรัสเอชไอวีหลายเชื้อพันธุ์ที่พบกันบ่อยในประเทศไทย ในหมู่ผู้ที่อาสาสมัครเข้าเข้าร่วมการทดทองวัคซีนร้อยละ50 ได้รับการฉีดวัคซีน ส่วนอาสาสมัครอีก 8,000 คนได้รับยาหลอกมีการแจกถุงยางอนามัย และให้คำแนะนำแก่อาสาสมัครทุกคนเป็นเวลาสามปี ผลของการทดลองพบว่า ผู้ที่ฉีดวัคซีนเสี่ยงต่อการติดเชื้อไวรัสเอชไอวีน้อยกว่าผู้ที่ไม่ได้ฉีด 31 เปอร์เซ็นต์ แม้จะมีการรายงานผลการทดลองวัคซีนดังกล่าวไปแล้วเมื่อเดือนกันยายน แต่มีการนำผลการทดลองโดยสมบูรณ์มาเสนอ ต่อที่ประชุมเรื่องเอดส์ณ กรุงปารีสกันในวันอังคารและได้รับการตีพิมพ์ลงในวารสารการแพทย์ด้วย นายแพทย์ ศุภชัย ฤกษ์งามแห่งกรมควบคุมโรค ของกระทรวงสาธารณสุขไทยผู้เป็นหัวหน้าในการศึกษาทดลองทุกด้านกล่าวไว้ตอนนี้ว่า "ผลของการทดลองวัคซีนทำให้พวกเราเกิดกำลังใจอย่างที่พวกท่านคาดหมายไว้และจะดำเนินการทดลองต่อไปอีก เพื่อให้รู้ผลอย่างถ่องแท้ว่าเพราะเหตุใดวัคซีนจึงมีประสิทธิภาพในหมู่อาสาสมัครบางส่วนและเราจะดำเนินงานโดยอาศัยผลของการทดลองนี้ต่อไปอย่างไรในการวิจัยร่วมกันของเรา" มีเสียงวิจารณ์กันว่า ผลที่ได้รับจากการทดลองวัคซีนอาจเป็นเรื่องฟลุกและประโยชน์ใดๆ ที่ได้รับจากวัคซีนอาจมีขอบเขตจำกัดบางคนต้องการให้องค์กรอิสระพิจารณาทบทวนผล นายแพทย์ เนลสัน ไมเกิ้ลแห่งสถาบันการวิจัย วอลเตอร์ รีด ในสหรัฐกล่าวว่ายังไม่ทราบชัดว่า ผลของการทดลองวัคซีนดังกล่าวจะเป็นประโยชน์ต่ออาณาบริเวณอย่างเช่นแอฟริกา ซึ่งมีอัตราการติดเชื้อไวรัสเอชไอวี และเอดส์ สูงกว่าหมู่อาสาสมัครชาวไทย ที่เข้าร่วมการทดลองวัคซีนมากทีเดียวแถมยังเป็นอาณาบริเวณที่มีเชื้อไวรัสเอชไอวีหลายเชื้อพันธุ์เสียด้วย คุณหมอ เนลสัน ไมเกิ้ลกล่าวไว้ตอนนี้ว่า "ถ้าเราจะพัฒนาวัคซีนต่อไปมีคำถามหลายคำถามรวมทั้ง เราจะคำนวณความรุนแรงของการแพร่เชื้ออย่างไร?เราจะผสมวัคซีนสำหรับใช้กับกลุ่มเสี่ยงต่างๆทั้งกลุ่มใหญ่และกลุ่มย่อยซึ่งมีภูมิหลังต่างๆ กันอย่างไรถึงจะเหมาะสม ถ้าเราต้องการผลิตวัคซีนชนิดเดียวซึ่งใช้ได้กับประชาชนในทุกประชาชาติ"